《春晓山行》
宋代·真山民

风扫连阴作快晴，瘦筇伴我出山扃。
路从初日红边过，人在野花香里行。
古木殊无趋世态，幽禽懒作弄春声。
棕鞋踏遍山南北，只与白云相送迎。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。